ஜூன் 21 முதல் வட அமெரிக்காவில் அஃபிஷியலாக கோடைக்காலம் துவங்கிவிட்டதால் பகல் நேரம் 14 மணி நேரங்களுக்குக் குறையாமல் இருக்கிறது. காலை 5 மணிக்கே விடியத்துவங்கி இரவு 8 மணிக்கு மேலேதான் சூரியனார் தன் வேலையை முடித்துக்கொண்டு பஸிஃபிக் கடலுக்குள் இறங்குகிறார். இந்த மாதத்தில் 23ஆம் தேதி சூப்பர் மூன் வேறு வந்ததால் இந்த முறை நிலாப்பெண்ணுக்கு ஒரே கொண்டாட்டம்! பகல் ஷிஃப்ட் காரர் வேலை முடித்துக்கொண்டு கிளம்புமுன் இரவு ஷிஃப்ட் ஆள் ஆஜர்!! :) அவர் மேற்கே இறங்க இறங்க, இந்த அம்மணி கிழக்கே ஏறிக் கொண்டிருந்தார்.